
Cieră onor. sale clientele parfumuri din cele mai renumite fabrici fran- 

făină lactată Nestlé, culori vegetale, arome şi esențe pentru ligueruri şi li- 
monade, romuri şi cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice maşșine pentru spirt dena- 
turat, ape minerale şi diferite săruri pentru băi, cum şi prafuri «Zackeriin», 
carboral, borax, acid boric, naftalină ieftină, bicarbonat de sodiu, salol și chi- 
uine, etc. Aniline și culori. aparate, accesorii şi gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară şi 
sârmă pentrn parchete, etc. 

Diferite ierburi alese. rădăcini, scoarţe, frunze, flori şi seminţe pentru cea- 
iuri in şi muştaruri, precum şi felurite uleiuri vegetale şi animale, ca : unt 
de cocos, de in, de ricin şi amigdale şi curat uleiu din ficat de morun pentru 
cura. de iearnă, etc. 

Multe specialităţi farmaceutice române, franceze şi germane, precum: bu- 
giie, balsamuri pentru viaţă, capsule, cataplasme, coaltare, crayoane, ceaiuri, 
drageio, elixire, emulsiuni uleioase, emplastre, glicerofosfate, globule, granule, 
injecțiuni, ovule, paste, pastile, perle, pilule, prafuri, săruri, supositorii, so- 
luţiuni, siropuri şi vinuri medicamentoase care, prin roiul ce indeplinesc 
unele de a fi atiseptice şi desinfectante iar altele nutritive şi intăritoare, sunt 
preparate cu scopul de a fi întrebuințate la vindecarea suferinzilor cărora să 
le redea sănătatea, forţa şi energia şi de a le fi reconstituante ale sistemului 
nervos indepărtându-le cu totul anemia și slăbiciunea generală. 

Bogat asortiment de cauciucărie și pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca :.vată şi tiloane, guthapercha şi muşamale impermeabile, tuburi de cau- 
ciuc, canule, injectoare şi sistematice irigatoare pentru Moașe şi Lehuse, pompe 
trage-lapte şi biberoane, ploşti şi lighiane de porțelan, specule, aţă de mă- 
tase şi ace, siringi, sonde; aparate inhalatoare, bandage şi cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare și vaporisatoare, preservative, suspensoare, thermometre maxi- 
male cum şi alte utensile şi accesorii de sticlă, aluminiu, platină, faianţă şi 
porcelan, ochelari, foarfeci şi oleşti, etc. 

La cerere, expediază în orice parte a ȚŢărei, contra ramburs, prompt şi cu 
preţurile cele mai ieftine, ori și ce fel de mărfuri din această branşă. 

Din gospodăria, furnicilor. 


Povestea ne spune că jupânul greer, lăutarul nopţilor se- 

nine, 
de odată se trezeşte 
că afară viscoleşte. 

Veselia şi cântarea sunt bune, dar la vremea lor; vorba 
ceea însă: «golătatea înconjură, dar foamea dă deadreptul. 
Prin prejurul său, greerul nu mai poate găsi nimic de mân- 
care; n'a strâns când a avut de unde, nu s'a gândit. Ce 
să facă ? 

Cu toată ruşinea, bate la uşa jupânesei furnici 

Şi se roagă să-l ajute 

Ju un grăunte să-l împrumute 
Ca de foame să nu moară 
Numai până la primăvară. 

Jupâneasa furnică, ca mai toate econoamele, nu s'ajlăsat 
înduplecată de rugămintea greerului, ci l-a alungat cu vorbe 
cam aspre, spunându-i că precum a cântat toată vara, acum 
să joace de-i dă mâna. 

Prin acestă poveste, care se poate găsi în toate cărţile de 
citire, vrea să se arate că e bine ca omul să se gândească 
şi la ziua de mâine, punând de o parte câte ceva în vre- 
murile de belşug. Dar cum de a ales povestitorul tocmai pe 

furnică drept pildă de economie ? De unde ştie românul nos- 
tru de hărnicia furnicii, când zice de o gospodină căreia 
vrea să-i aducă laude: «e harnică ca o furnică ? 

S'au găsit oameni cari şi-au pus în minte să prindă câte- 
ceva din viaţa acestor gânjulii, aşa de mici că ai cuprinde 
sute şi mii într'o palmă. Şi-au ajuns la descoperirea de ade- 
vărate minuni. S'a putut băgă în seamă, bunăoară, câtă me- 
şteşugire pun ele când îşi zidese mușuroiul; câtă grijă au 
să-l ţie curat şi să-l apere contra duşmanilor; cu câtă gin- 
găşie şi dragoste mută puii din loc în loc, unde cred ele 
că le merge mai bine. 

Aceste însuşiri. care se întâmplă dese ori să nu le aibă 
nici mulţi oameni, pot fi uşor observate şi la furnicile ce 
trăesce prin ţinuturile noastre. Dar ceea ce-ţi vine aproape să 
nu crezi, e că aceste vietăţi, la trup ceva ceva mai mari 
decât un fir de mac, se îngrijesc de cu vară să-şi strângă 
hrana trebuitoare pentru iarnă; şi fiindcă unele din ele nu 
vor să-şi piardă vremea alergând cine ştie la ce depărtare 
de casa lor, pentru a găsi seminţele ce le plac mai bine, 
ajung până acolo cu mintea în cât să le samene în ogoarele 
din preajma muşuroaelor. 

E drept, asemenea obiceiuri minunate, nu s'au băgat în 
seamă la furnicile noastre, pentrucă că ele, ca şi şerpii ori şo- 
pârlele, îndată ce dă gerul iernii, cad într'un soiu de toropeală, 
din care nu es decât odată cu căldura primăverii. Un alt soiu 
de furnici însă, cari trăesc prin partea de miazăzi a Europei, 
unde iarna nu e aşa de grea cum e pe la noi, au prevederea de 
a strânge de cu toamnă seminţe de ovăz sau chiar de ur- 
zici, pe cari le culeg cu multă trudă şi le duc în grânarele 
anume făcute. Acestea sunt nişte încăperi adăpostite din 
muşuroaie, ce pot cuprinde până la o jumătate oca de se- 
minţe, ceeace face cam tot atâta cât ar fi un coşar cu po: 
puşoiu (porumb), pentru o familie omenească. Pe de altă 
parte furnicile ştiu că dacă ar lăsă seminţele multă vreme 
în pământ la umezeală şi căldură, ar încolţi, cum încolţesc 
cartofii din pivniţă şi s'ar strică. 

De aceea cu rândul, ele stau într'una de pază, şi se crede 
că e de ajuns mirosul unui suc ce-l dau din trup, pentru ca 
să împiedice încolţirea bucatelor. Mai minunate sunt obice- 
iurile unor furnici ce trăesc în Texas, la sudul Americei de 
nord. Acestora pare că nu le plac decât un anumit soiu de 
seminţe, un soiu de orez, zis chiar orezul furnicilor. A-l căută 
pe unde creşte, a-l cără pe drumuri lungi, pentru aceste făp- 
turi cu picioruţele subţiri ca nişte fire de aţă, ar fi să treacă 
prea multă vreme; şi pentru ele vremea e scumpă ca şi 
pentru orice gospodar. Astfel s'au gândit ele, dacă judecă 
la feì cu noi oamenii, că e mai bine să semene orezul în 
vatra satului lor, pentru a-l îngriji cum trebuie şi a-l cără 
mai cu multă uşurinţă. Aleg un loc destul de neted, ca nu 

cumva şuvoaile ploilor repezi să scoată seminţele, îl curăţă 
de buruenile străine şi îl seamănă cu mult înaintea vremii 
ploiase de toamnă. Indată ce orezul începe să crească, har- 
nicele furnici plivesc ogorul de orice buruiană netrebuitoare. 
Când orezul s'a copt, îl culeg fir cu fir şi-l duc în grânare. 
Paiele uscate le seceră cu fălcile lor tăioase, pregătind ast- 
fel ogorul pentru o nouă semănare. 

Cine ar puteă crede că asemenea mici tăpturi, a căror 
creer nu e nici cât o gămălie de bold, să aibă atâta pre- 
vedere şi să lucreze cu atâta judecată! Dacă nu ar fi cre- 
zarea ce trebuie să o dăm acelora, cari şi-au trecut uneori 
viaţa întreagă să urmărească de-aproape obiceiurile furni- 
cilor, ar puteă cu drept cuvânt oricine să ieie cele spuse 
ca nişte scornituri cu cari să prostească lumea. 

Dar nu e numai atât; furnicile au vacile lor, pe cari le 
cresc în muşuroiu sau le domesticesc păzindu'le în locuri 


Piduchi de frunze (Vaca furnicilor) îngrămădite în jurul unei ramuri 
(crengi) tinere, din care sug hrana trebuitoare. 


anumite, cum facem noi cu vacile şi oile, dela care luăm, 


ori de câte ori ne trebuie, lapte. Vacile furnicilor sunt dife- 
rite alte gânjulii mici, cari pot da din ele, când sunt uşor 

atinse, un suc dulce, lins cu lăcomie de furnici. Cele mai cău- 
tate vaci de soiul acestora, sunt păduchii de frunze, acele 
mici insecte verzui ce stau grămadă pe dosul frunzelor, şi 
contra cărora grădinarii duc un adevărat răsboiu, căci sunt 
stricătoare florilor şi copacilor. Pentru domesticirea lor, fur- 
nicile au la îndemână mijloace tot aşă de felurite ca şi oa- 
menii. Unele soiuri, dintre acele cari trăesc şi prin ţinutu- 
rile noastre, îşi crese vacile lor chiar în muşuroaie. De teamă 
însă că nu vor puteă trăi, luându-le de odată din lumina 
şi căldura soarelui şi ducându-le la umbră şi întunerec, ele 
iau ouăle păduchilor de frunze. le aduc cu multă pază în 
muşuroaie, le îngrijesc ca şi pe ouăle lor şi când au eşit 
puii din găoaca, se găsesc de odată la umbră. După hrană 
mau nevoie să alerge, căci stăpânii le aduc din belşug. 

Alte furnici, mai cu judecată, lasă vacile lor să crească 
acolo unde sunt obişnuite; pentru a le aveă însă la înde- 
mână şi pentru ca să nu fugă, ele le închid întrun adevă- 
rat staul, făcut din ţărână muiată cu scuipat; unele merg 
şi mai departe, zidind din acelaş material grajduri acope- 
rite care apără păduchii de frig şi ploaie. 

In acest chip, oricând au nevoie, furnicile pot căpătă dela 
vacile lor sucul dorit cu care hrănesc — după cât se pare 
puii micuţi şi cari nu sunt în stare încă să-și poată singuri 
agonisi hrana zilnică. 

Ca să încheiu înşirarea minunatelor obiceiuri despre care 
a tost vorba, voiu lăsă cuvântul unuia dintre acei cari au 
urmărit mai de aproape viaţa furnicilor, ca dovadă decât 
poate fi de prevăzătoare şi cu chibzuială mintea acestor mici 
făpturi. Ele pot sluji de pildă chiar multora dintre noi, care 
credem că se poate trăi în lume ca şi păsările cerului, cari 
nici nu ară nici nu seamănă, nici nu se îngrijesc de ziua 
de mâine. Iată ce spune acel cercetător: 

«Am pus în grădina mea două sălcii plângătoare; uneia 
îi mergeă bine şi ajunse după vre-o 5—6 ani ca o tuiă de 
verdeață; cealaltă, în fiecare an, în vremea când dădeau 
mugurii eră acoperită de păduchi, cari îi nimiciau frunzi- 
şoarele şi o făcea să steă pe loc cu creşterea. La urma ur- 
mei, văzând că-i merge rău, am început a stropi mugure cu 
mugure, până ce am ajuns să stârpese toţi păduchii. Copa- 
cul se întiripă în scurtă vreme, şi mă bucuram observând 
cum dă ramuri noi şi în putere. Bucuria mea ținù scurtă 
vreme. Intr'o bună dimineaţă, pe la începutul lunei Iunie; 
am băgat de seamă că o mulţime de furnici se suiau şi se 
scoborau pe trunchiul copacului; uitându-mă mai bine, spre 
marea mea mirare, am văzut că acele furnici cari se urcau, 
duceau în gurâ câte un păduche de îrunză, urcându-l până 
la muguri, unde îl aşeză cu multă luare aminte. Peste câ- 
teva săptămâni, copacul eră din nou plin de păduchi, aduşi 
de furnicile cari aveau moşoroiul lor în apropiere. Am stro- 

pit din nou crengile copacului, ucigând musafirii neplăcuţi, 
dar din nou furnicile au adus alții.» 

Spusele acestea, ne dau dovadă că furnicile nu lucrează 
pe neştiute, cum se va nimeri, ci cu judecată. Văzând că sunt 
în primejdie de a nu mai avea lapte, căci omul le omorise 
toate vacile şi fiindcă le venia mai greu să-şi mute satul 
lor aiurea, unde ar fi trăit în linişte, s'au pus pe muncă. 
Vătăşei, iuți la mers, s'au dus în toate părţile, au descope- 
rit pe vre-o buruiană depărtată alte vaci fără stăpân şi au 
dat de veste tovarășilor lor. Indată sa înegrit locul de o 
vaste întreagă de furnici; fiecare din ele a luat în gură 
câte-o vacă. şi a dus'o din nou pe copacul de unde omul le 
nimicise cireada dintâiu. Şi astfel nu s'au dat biruite; dar 
la urma urmei de bună seamă dacă vor fi văzut că nu mai 
merge şi grădinarul apărându-şi grădina, le dă prea mult 
de muncă, îşi părăsesc muşuroiul şi se duc să-şi aşeze bor- 
deiele lor într'un loc fără supărare din partea cuiva. 

Dr. 1. Simionescu. 


OD A 
Una şi bună; dar, te gândeşte şi socoate 
> 


ând faci un lucru nu te gândi la zece. Fă-l cu luare 
aminte, de vrei să iasă la capăt bun. Românul zice: 
«Măsoară de două ori înnainte de-a tăiă o dată». 
Adică gândește-te și chibzueşte; căci poți croi poa- 

lele prea lungi și mânecele prea scurte. 

Unii cred că mai cu seamă învățătura din carte cere 
luare aminte. Grozav se inșeală; în viață și lucrurile cele 
mai mici cer băgare de seamă ; căci le poți face mai bine 
sau mai rău. Orice lucru va eși mai bine la capăt, dacă 
omul va chibzui. O mâncare, făcută cu îngrijire, e gustoasă; 
iar de nu, e rea și te poate înbolnăvi. Tot aşă e cu cele 
mai neinsemnate lucruri. 

La ţară în multe locuri se scoate apa cu donița şi cu 
cârligul. Câtă minte și chibzuinţă trebuie pentru aceasta ! 
Intâm să fie donița curată pe d'innăuntru și pe d'innafară ; 
să nu o pue pe jos, căci se prinde necurățenie de fundul 
ei și se pot cășună boli. Pe urmă se cere luare aminte 
când o bagă în apă, ca să n'o scape. Trebue deodată şi 
răpede să apuce destulă apă ca să nu plutească donița și deci 
să iasă din cârlig. Nechibzuiţii o vâră așa fel c'o scapă. Câte 
nu se pot întâmplă din aceasta! Pierderea doniței, chin 

să aducă o cange. Alții, bezmeteci, voind să scoață donița, 
scăpată, se coboară în fântână ; și unii își pierd viața. 

Chiar mergând pe drum e bine să fii cu luare aminte. 
Priviţi animalele, cari la cel mai mic zgomot ciulesc ure- 
chile, adulmecă, se uită in toate părțile spre a se păzi de 
vre-o primejdie ce sar ivi. Și omul să fie mai puțin pre- 
văzător decât animalele? Pe câmp ori în pădure poate da 
-peste el un dobitoc sălbatec ori aiurea un câine turbat; sau, 
din nebăgare de seamă poate călcă peste un șearpe și se 
alege c'o mușcătură. La oraș îl poate călcă o trăsură, un 
tramvaiu ori un automobil. Dar la tren, câte nenorociri nu 
se întâmplă numai din nebăgare de seamă? 

Multe primejdii es omului în cale, și, dacă nu-i destul 
de treaz la minte, nu se poate apără de ele. Ici se face 
o clădire și, dacă nu-i prevăzător, dacă nu trece de acea 
parte a drumului și se întâmplă de cade o cărămidă, sau 
o grindă, îl omoară, cum sa întâmplat vara trecută la 
Viena unui director de minister. Dar iată cum prevederea 
a ferit pe cineva de moarte într'o întâmplare asemănătoare. 
larna trecută, o cunoscută mergând pe calea Victoriei, se 
apropie de schelea dela o clădire, la care se fâceă meremet. 
Işi ziceă în gând: «Mai bine trec pe celălalt trotuar. Știu 
cât de trainice scheli se tac la noi!» Nu bine trecuse 
drumul cu aceste gânduri, și se auzi un vuet: o grindă, 
care puteă ucide zece oameni, căzuse cu zgomot dela al 
treilea rând! Prevederea a mântuit-o de moarte. Dacă tot 
această prevedere ar fi avut-o și directorul de minister din 
Viena, nu pierdea țara un om de seamă și nu rămâneă 
văduvă c'o casă de copii și, de are părinți, nu le-ar fi sfă- 
șiat inima. 

«Fă numai un lucru odată; dar fâ-l bine». Prea multă 
luare aminte nu strică. Să gândim numai la câte întâmplări 
nenorocite auzim zilnic și vom vedeă că pe foarte multe 
le-ar fi putut înlătură o minte cumpănită. Pe câți oameni 
nu schilodesc sau ucid copacii, când îi taie, din pricina 
necumpenelei care tace de nu iau destule măsuri? Dar 
cu mașinele, câți morţi, câți schilozi, câte văduve și orfani 
rămași pe drumuri! O mânecă largă și nesumeasă, poala 
dela suman ori dela haină, un șurup nestrâns la vreme, 
sunt de ajuns ca să aducă nenorociri amare și ingrozitoare, 
să primejduească zeci de vieți. Mai toate nenorocirile dela 

drumul de fier şi dela fabrici se datoresc lipsei de preve- 
dere și de ingrijire indestulătoare. 

In vieață, omul e inconjurat de tot soiul de întâmplări; 
de aceea mintea lui trebue să fie ageră și iscusită: pe unele 
să le înlăture, de altele să știe să se apere. Putem gândi 
dinnainte la o sută de întâmplări, dar se ivește tocmai 
a suta și una și, dacă nu avem chibzueală, nu o putem 
trece. 

Mai cu seamă tărbaţii cred că a fi cu multă pază și 
chibzuinţă înseamnă frică. E toarte adevărat că nepaza și 
nepăsarea de viață. iși au începutul în curaj, care cere 
ca omul să infrunte orice primejdie fără să-i pese de viaţă. 
Azi nu mai e nevoe de asemenea curaj. In lupta cu întâm- 
plările vieţii se cere minte și judecată, nu ca pe vremi, 
când omul se arunca cu ghioaga ori cu altă armă asupra 
fiarei sălbatece ori asupra dușmanului și, cu cât eră mai 
nepăsător, cu cât se gândiă mai puţin și loviă mai cu fu- 
rie, cu atâta izbândă erà mai lesne. Azi, chiar la războiu 
se cere curaj chibzuit : să ştii, când să te arunci și când 
e mai nimerit să dai îndărăt. 

La femei e mai multă prevedere, din pricina felului lor 
de traiu. Ele a trebuit în totdeauna să caute de copii, să 
le apere viața. Aveau a face zilnic cu lucruri mici, dar dela 
băgarea lor în seamă atârnă să fie sătule ele și copiii ori să ră- 
mâe flămânde ; de observații amănunte atârnau lucruri mari. 
De aice ponosul scos femeilor că sunt fricoase, Această 
frică e mai mult o prevedere și o luare aminte, care le-a 
fost de folos și le e și azi. E o însușire care trebue luată 
în seamă ; e dovadă de minte cumpănită, care nu se aruncă 
repede, la ori și ce. Mai întâiu stă și chibzuește. Românul 
a băgat de seamă aceasta însușire bună a minții femeii, de 
aceea, când vrea să facă o daraveră zice; «Să mă sfătuesc 
intâiu și cu nevasta». 

Femeea, neavând puterea bărbatului, a trebuit să-și age- 
rească mintea ca să poată invinge în lupta grea a vieții. 
Chiar puterea bărbatului eră deseori silită s'o învingă cu mintea. 

Din cele spuse urmează că trebue, din școală, a deprinde 
mintea copiilor cu cercetarea, cu cumpăneala și preintâm- 
pinarea primejdiilor și piedicilor. Azi vieața se schimbă, min- 
tea trebuie deprinsă a deslegă singură greutățile. Mintea n'are 
nevoe numai de cunoștinți calapoade, ci trebuie să le poată 

întrebuință după împrejurări, intocmai cum un jucător bun 
de șah, cu cele câteva figuri poate deslegă nenumărate 
probleme. 

Mintea să fie ageră, nu imbâcsită cu lucruri de cari nu 
se va folosi niciodată. Nu în zadar eră o vorbă: «Un 
car de minte și-o mână de învățătură». Când zicem minte, 
înțelegem toate însușirele bune, cari fac pe om să fie cu 
luare aminte la tot ce-l înconjoară ; cari il fac să aibă 
prevedere și să poată preintâmpină primejdiile și nenoroci- 
rile. Altfel mintea cea mai strălucită nu e desăvârșită. A- 
ceastă însușire a minţii se poate căpătă prin creștere. De 
aceea trebuie ca învățătura să nu se facă numai de pe 
carte. Cartea nu mușcă, nu tae, nu primejduește vieața. 
Afară de cetit, rostirea ori învățătura pe înțeles nu pune 
alte probleme. Pe când în viață, cel mai neinsemnat lucru, 
poate fi bine ori reu făcut, te poate procopsi ori te poate 
nenoroci. Bunăoară scoaterea unei doniți de apă îți poate 
potoli setea ; dar apa băută pe osteneală te poate beteji 
ori, din neluare aminte, scăpi donița şi, de ești necumpănit 
şi vrei s'o scoţi, îți poți pierde sănătatea și chiar viața. 
Aşa e cu toate lucrurile și treburile. Prea ne-am deprins 
a pune toate nenorocirile pe seama întâmplării. Din o 
sută de întâmplări nenorocite multe le-am puteă înlătura, 
dacă ne-ar fi mintea mai prevăzătoare. 

Solia Nădejde 


Primejdia cernelei din călimiări. Făcându-se la institutul de 
bacteriologie din Bucureşti, analiza cernelei din călimările şco- 
larilor s'a găsit că, mai toate cuprind bacterii vătămătoare să- 
nătăţii. Aceste bacterii erau în mai mare număr în călimările 
neacoperite. Injectându-se aceste bacterii unor animale mici ca: 
goareci, pisoi, purcei de India. aceste animale muriau. Din acest 
fapt putem înțelege pentru ce o înțepătură cu un condeiu muiat 
în cerneală otrăveşte sângele adesea ori putând produce moartea. 
Mulţi copii au uritul obiceiu de a luă peniţe uscate în gură. sau 
de a linge peniţele, aşa ca microbii pătrund prin scuipat în sto- 
mac şi pot produce bole serioase. Alţii dacă fac o pată de cer- 
neală pe caiete, nu găsesc alt leac mai bun de a șterge pata, 
decât a o linge cu limba. De aceea e de datoria profesorilor şi 
a părinţilor de a atrage atenţiunea copiilor asupra acestui obiceiu 
rău şi vătămător și a-i obișnui să se ferească de cerneala din 
călimări. 

tf 

Dunărea 


DELA 


Obârșie până la Marea Neagră, Leagânul și tronul dinastiei onâne ”. £ 


ae 


Salut cu simpatie şi respect, steagurile, care 
fAlfAie azi, la gurile Dunărei, ale acestui mae- 
stos fluviu, de care sunt legate amintirile tine- 
reţei mele şi a soartei viejei mele; iar ale cărui 
izvoare udă leagănul familiei mele. 

Carol (Discurs ţinut la 7 Maiu 1894, la inau- 
gurarea canalului Sulina). 


Bazinul Dunărei, ca nici un alt fluviu al Europei, se află 
încins de un puternic lanţ de munţi şi de un înalt zid de 
munţi, care însoțesc fluviul în mai tot cursul său. 

Dunărea este împărţită în 4 bazine: 

1) Intre izvoarele Dunărei şi Passau. 

2) Intre defileul din Passau şi defileul format la Vaţ, de 
dealul Pilis şi munţii Neogradului din grupul Tatrei. Această 
vegiune îmbrăţişează: Austria, Moravia şi N. V. muntos al 
Ungariei. 

3) Intre Vaţ şi Baziaş, unde Carpaţii şi munţii Serbiei, 
formează dela Paziaş şi Severin, cunoscutul defileu al cata- 
ractelor sau al porţilor de fer. 

4) Această regiune îmbrăţişează: Serbia, Bulgaria, Ro- 
mânia, Bucovina şi Basarabia. 


In antichitate, ca şi în timpul invaziei barbarilor şi în 
timpurile moderne, Dunărea a jucat un rol important. 

Cântecele Slavonilor, ale Cazacilor. ale Germanilor, ale 
Polonilor, ale Romanilor vorbesc de Dunăre; chiar Turcii o 
slăvesc în cântecele lor. 

Dacă privim pe hartă Dunărea, vedem că în tot cursul 
său, dela pădurea Neagră până la Marea Neagră, primeşte 
aproximativ 36.000 cursuri de apă, mai mult de 100 fluvii; 
udă coastele la 3 Imperii, 2 Regate şi un Principat; atrage 
prin afluenții săi, comerţul la 20 ţări; este legată printr'un 
canal, prin Main, cu Rinul, Marea Nordului şi Oceanul At- 
lantic, înfrățire care durează de mult; Dunărea în mijlocul 
Germaniei, se apropie prin Valea Moldovei de Elba, iar prin 
mijlocirea acestui râu, de Germania de Nord şi de Hamburg; 
cu ajutorul Moraviei, Dunărea întinde mâna cu Oderul; duce 
civilizaţia la mai bine de 20 popoare de origină şi obiceiuri 
diferite ; în fine este cea mai mare cale, destinată a iînlesni 
trecerea în Asia, a civilizaţiunii europene. 

Intinderea navigaţiunii, pe mai întregul curs al Dunării 
şi înlesnirea ei, a contribuit în primul rând, la ajungerea 
scopului urmărit. 

Ea şi-a îndeplinit misiunea divină. Istoria ei se confundă 


1) Vezi No. 10. 

cu istoria militară a Europei; mulți împărați şi regi au sân- 
erat valurile ei, dând bătălii pe Dunăre, de care depindea 
soarta ţării lor. 


gnum, INII0d 


'ULIOAG 


Pe tot lungul cursului Dunării întâlneşti defileuri de ad- 
mirat, munți, în multe părți stâncoşi, în 'pozițiuni pitoreşti 
şi şesuri acoperite de postavuri de verdeață. Cadrul acestei 
reviste, nu-mi permite să descriu întregul curs şi țărmii lui. 
Mă voiu mărgini dar a spune ceva, foarte pe scurt, despre 
Dunărea de jos, adică despre Dunărea românească. 

Dunărea de jos, care încinge latura meridională a Româ- 


rr 

niei şi formează hotarul despre Serbia, Bulgaria şi Rusia, 
are un curs domol şi liniştit. 

Din vărsăturile numeroaselor râuri în Dunăre, se formează 
o mulţime de bălți şi lacuri, care însoțesc Dunărea în albia 
sa până la Marea Neagră, în care cresc, stuf, rogoz, papură 
şi trestie. 
IEI 


Fr 
a i 


Intrarea podului peste Dunăre, la Cernavodă. 


Yărmul drept este înalt şi pietros, format din platourile 
Bulgariei şi ale Dobrogei şi constitue un zid solid, pe care 
se sprijină curbura ce descrie la noi cursul Dunării. Dela 
gura Timocului până în dreptul Silistrei, Dunărea udă ţăr- 
mul bulgar pe o lungime de 500 Im. Terasa danubiană bul- 
gară. atinge până la 200 m. înâlţime; ea este de natură gra- 
nitică şi calcaroasă. Se exceptează împrejurimile Vidinului 
şi ale Silistrei, care sunt mai jos şi formează chiar mlaştine 
şi bălți. 

Țărmul stâng al Dunării de jos, cel românesc, este aproape 

peste tot foarte iăsat, cu excepțiune regiunea Calafat şi Co- 
rabia, unde malul stâng domină pe cel drept. Fiind dela 
Calafat până la Mare, peste tot nisipos, ori de câte ori apele 
Dunării cresc, ele se revarsă în partea noastră şi formează, 
tot în partea noastră. o mulţime de ostroave, lacuri și bălți 

Aceste revărsări, ating une ori lăţimea de 10-—15 km. 

'Vărmul drept al Dunării despre Dobrogea. dela Silistra 
pânăşla Măcin, este înalt, în mare parte pietros şi abrupt, 
oferind în acelaş timp şi câteva depresiuni profunde, aco- 
perite cu ape pe mari întinderi. care aci se numesc iezere. 
Intre Măcin, Tulcea şi Babadag, pământul se ridică de odată 
întrun masiv de munţi stâncoşi şi granitici, acoperiţi cu 
păduri, care priviţi de dincoace de Dunăre, iau o înfăţişare 
foarte măreaţă. 


Portul Brăila. 


Partea Dobrogei dela Delta Dunării, este importantă, prin 
întinsele sale depozite de alluvium, care constitue un uşor 
promotoriu spre Marea Neagră. 

'Țărmul românesc Severin-Sulina (930 km), are mai multe 
porturi, în care s'au executat mari lucrări tehnice, pentru 
a înlesni comerţul. 

Vegetaţiunea pe marginea Dunării este limonoasă şi a- 
cuatica. 

Dunărea şi lacurile făcute din revărsarea ei, produc o 
mare cantitate de peşte. 

Cântecele vechi şi doinele românilor slăvese Dunărea. 

Reproducem aci din poetul Alecsandri: 


Fă, bădiţă, piatra în zece, 

La ist mal curând de-i trece, , 
Că suntem de soiu român, 

Nu suntem de neam păgân. 
Despică Dunărea în două, 

Să facem dragoste nouă, 

Colea 'n umbra istor nuci 

Pe braţu-mi să mi te culci, 

Să facem dragoste dulce. 
Face-oiu, puică, cum mă 'nveţi, 
Face oiu, luntre şi lopeţi 

Să despie Dunărea în două, 
Când o eşi luna nouă. 


Iar din poeziile populare culese de G. Dem. Teodorescu, 
următoarea : 


Foaie verde ş'o lalea, 
Maică, măiculiţa mea, 

Miul trece Dunărea 

Şi mi-a luat inima. 

Mă duc. maică, să mio dea, 
Să nu se ducă cu ea. 


Al. G. Gă/eşescu. 


Pavilionul Regal la Expoziție. 


Intre cele mai frumoase clădiri din expozițiunea generală, 
a fost fără îndoială marele palat care cuprindea de oparte 
expoziţia geniului civil, de alta expoziţia gneiului militar; 
iar în mijloc pavilionul regal. 

Pavilionul Casei Regale — zice «Călăuza oficială a expo- 
ziţiei» — este un splendid monument de architectură. româ- 
nească. Aci s'au expus toate acele obiecte cari fac gloria şi 
mândria Casei Regale a României şi mai ales acele obiecte 
cari simbolisează nenumăratele dovezi de devotament şi dra- 
goste neţărmurită ce I s'au adus din partea ţării. Vedem 
tava de argint pe care a purtat-o primarul Capitalei când 
în 1892 a întâmpinat pe principii noştri moştenitori. Apoi, o 
mulţime de obiecte scumpe, de daruri primite de M. S. Re- 
gele cu ocazia jubileului şi în alte ocaziuni solemne. Aceste 
daruri constau mai ales din statuete alegorice de o frumu- 
seţe rară. Toate ordinele cu cari M. S. Regele a fost deco- 
rat de diferiţi suverani. Mobile scumpe aduse dela Palatul 
Regal. Opere de literatură ale M. S. Regina (Carmen Sylva) 
şi albumuri pe cari M. S. le-a împodobit cu picturi foarte 
frumoase. Pe unul din aceste albumuri se află următorul au- 
tograf al M. S. Reginei, dedicat M. S. Regelui: «Cuvântul 
tău, sabia ta, condeiul meu, penelul meu, — ca şi fiecare din 

gândirile noastre, — sunt în serviciul Ţării.» Reproducerea 
în miniatură a castelului Peleş dela Sinaia. Diferite picturi 
reprezentând pe Suveranii noştri la diferite vârste. Foto- 
gratiile tuturor membrilor Casei Regale, ete. 

In mijlocul pavilionului se află coroanele regale, dintre 
cari aceea a M. S. Regelui a fost turnată din bronzul unui 
tun, iar în jurul lor se află frumos rânduite steagurile sub 
cari au luptat trupele noastre în războiul pentru indepen- 
denţă. A 

Ilustraţia alăturată arată minunata fațadă a acestui pa- 
vilion. 


CASS 


Ţraiul fără cununie. 


— Dinth'o cuvântare la cercul cultural Cocioc 


„tr 

“raiul fără cununie sau «concubinajul»—cum se 
Vi zice pe limba advoeaţilor—s'a întins foarte 
> mult prin unele sate. De aceea voesce să vă 
“7 spun câteva cuvinte, arătându-vă relele ce vin 
din acest blestemat obiceiu. 

Sfânta Scriptură ne spune că Dumnezeu, după 
ce a făcut toate lucrurile şi toate fiinţele după pă- 
mânt, la urmă a făcut şi pe om, ca un stăpânitor 
al tutulor acestor făpturi, iar pentru ca viaţa omu- 
lui să fie mai bună, mai mulţumitoare, Dumnezeu 
i-a dat un tovarăş nedespărţit, pe soţia sa, cu care 
omul să împartă în viaţa lui zilele bune şi zilele 
rele. ; 

Oamenii s'au înmulțit, și fiindcă această legătură 
dintre om şi femeie, nu eră tocmai strânsă, Dom- 
nul nostru lisus Christos, în sfaturile sale, a lăsat 
ca omul şi femeia să primească şi o taină Dumne- 
zeească, adică să fie cununaţi. 

Când omul se cunună în sfânta biserică, preotul 
cere dela Dumnezeu binecuvântarea şi fericirea lui, 
peste ei. 

Cei bătrâni ţineau foarte mult la taina cununiei. 
Ei nu lăsau pe copiii lor să trăiască nici măcar o 
zi necununaţi. Cea d'întâiu grijă a lor eră ca ti- 
nerii să fie cât de curând cununaţi. 

In timpurile vechi, rare ori găsiai la 2— 3 sate 
câte un om, care să trăiască necununat,; pe când 
azi, oii 
în unele chiar peste 20. 

Casa necununatului, nu este băgată în seamă de 
nimeni. Necununaţii sunt uriţi și de oameni şi de 
Dumnezeu. Dumnezeu părăsindu-i, toate treburile 
casei, le merg rău şi peste mână. 

Un alt rău al căsătoriilor fără cununie, este şi 
cu copiii eşiţi din acest fel de traiu împreună. 

După legile noastre, copiii celor necununaţi, mau 
dreptul să moștenească nimic, nici dintr'o parte, 
nici din alta. 

Dacă v'aţi duce la tribunale, aţi vedeă zilnic mul- 
time de procese de acest fel, şi cum legea nu le 
poate da nici un drept, averile se pierd în chel- 
tueli şi judecăţi, iar acei nenoroeiţi de moştenitori, 
nu rămân decât cu sărăcia şi cu un blestem asu- 
pra celor ce i-au născut, 

Incă un rău al căsătoriilor fără cununie. 

Intr'o familie de necununaţi, nici bărbatul, nici 
femeia nu muncesc cu drag. Și unul şi altul se tem, 
că într'o zi legătura lor se vu rupe, iubirea dintre 
ei începe a se slăbi, dragostea de casă le piere și 
astfel mâhnirea și nemulţumirea, unite cu sărăcia, 
le stau veşnic în pragul ușii. 


G. lonescu. 
Invăţător, Butimanu-lllov. 


PAI 


Pentru domnii abonaţi. 


Suntem deja in a treia lunăa anului al X-lea 
al revistei. rugăm dar pe stimaţii noștri abonați 
a ne trimite prin mandat poștal costul abonamen- 
tului. Pe d-nii abonaţi cari ne datoresc din trecut 
ii rugăm a-și achită datoriile. Împrejurările sunt 
destul de favorabile pentru ea numai cei rău voitori 
să mai facă greutăţi; iar noi am fost destul de ìn- 
saduitori. Administraţia. 

Bogatul nemilostiyv. 


— Poveste — 


Odată, zice lumea c'ar fi fost un om putred de avere, încât 
nici el nu ştiă seama avuţiei. I se dusese vestea de chiabur 
straşnic. 

Toţi se ploconiau înaintea lui, toți se mândriau să cinstească 
cu dânsul, să se' ncumetrească şi să aibă de a-face cu el. 

Să credea împărat prin părţile acele. 

Dar pe. cât eră de chiabur şi om vestit, pe atâta eră de amarnic 
la sufletul lui: ştiă numai să iee, iar de dat, nu. Mai ales să 
facă milostenie — nici de pomenit — măcar c'aveă părinţi şi nea- 
muri duse'n aceea lume şi aşteptau, poate, şi ele dela işti din 
vieaţă !... C'aga a lăsat D-zeu să ne-aducem aminte de cei ce 
s'au petrecut dintre noi. 

Să ducă chiaburanul la biserică: jertfă, parastase, panahizi 
ori măcar arunce ceva la cei săraci, la zile mari, nu-l lăsă pu- 
tregaiul de inimă !... 

Până odată a lost cu desfătare lumească când numai ce bogă- 
tanul se duce din lumea aceasta, acolo, unde se gândiă mai puțin. 

Acolo, nu eră celarul (cămara) plin cu de-a lruptului (lapte, 
brânză, unt), nu eră podul casei încărcat cu slănină şi carne; 
nici hambarele îngreuiate cu pâne şi nici beciul care gemeă de 
vinuri într'ales. Toate rămăsese pe pământ, altora... cari ar Íi 
dorit el acum să-şi aducă aminte de dânsul. 

Umblă hoinărind printre ceilalți răposaţi; vedeă cum mi 
să'ndulceau, câte cu ceva ce sau dat în veaţa lor, ori îi pome- 
nesc urmaşii pământeşti ; alţii își stâmpărau setea din fântânele 
şi şipotele făcute de dânşii în viaţă; numai lui i se topiau o- 
chii ca la copii, de dorul apei răcoritoare şi polticios să guste 
cevă. 

A răbdat cât a putut; dela o vreme sa obrăznicit şi sa dus 
la D-zeu : r 

— Doamne, milostiveşte te de-mi dă ceva să-mi ud gura ori 
să-mi astâmpăr foamea. 

— Bucuros ţi-aş da, fiule, dar aici mănâncă şi beau numai 
cei ce şau dat în viaţa ori le dau cei rămași, în urma lor, pe 
pământ. 

Bogătașul a pus nasul în pămant şa pornit plouat. 

A mai îndurat foamea și setea — cu vai nevoe —încă o bu- 
cată de vreme şi iar sa dus la A'tot-puternicul. 

—  Milostive, lasă-mă iar pe lumea cealaltă, să-mi aduc cele 
de trebuinţă, c'aici e can târgul lui cremene: nimeni nu-ţi a- 
runcă măcar o lingură de apă, ori o îmbucătură de mâncare. 

— Fiule, de aici cu greu s-a'ntors cineva iar pe fața pămân- 
tului; dar o cercare cu tine, o face, Ai slobozenie. 

Când a ajuns acasă, femeia lui, uitase de dânsul. Se deglată cum 

poltiă, cu munca şi averea barbatu-su; lără să-şi deă ceva de 
poinană, măcar de sufletul ei, dacă nu dea soţului cu care strân- 
sese averea. 

El a tăcut mulcum, socotind în mintea lui că venise vremea 
să-i îimpuţineze din averea rămasă pe urma lui. 

A înămit 40— 50 de care, a umplut chimirul de galbeni, şi 
pornit la târg.— Acolo, lea încărcat cu făină de grâu, malaiu 
(mărunţel), secară, hrişcă, pâne, sare, vin; mă rog, a încărcat 
tot ce trebuiă, ca să aibă cu îndestulare. Şi a răsucit-o înapoi 
către casă. 

Mergând pe drum, nici că să-i treacă prin cap să dea măcar 
o bucăţică de pâne la un copil ori unui sărâc; bogatul nu ştiă 
cum să se păzească mai bine de cărăuşi să nu-l fure. 

D-zeu, care vede şi ştie toate, a căutat să-l încerce pe nemi- 
lostivul bogat, dacă i sa mai înblânzit inima. >'a prefăcut din 
preună cu SI. Petrejîn moșnegi slabi şi neputincioşi, şau eşit 
inaintea cărăuşilor chiaburanului. 

— Fie-vă milă, oameni buni şi daţi-ne ce veţi indură!.. 

— Nu-i a noastră pohoara. Aşteptaţi că stăpânui e în urmă, 
el de te va omeni cu cevă. 

Bogatul venià în urma carelor, morocănind pe un cărăușşi 
care din nebăgare de seamă, scăpase 2 pâni, întrun glod. 

Când dă cu ochii de calici, întoarse capul în altă parte. 

— Om bun, lă-ţi pomană de bătrânețele şi neputinţele noastre 
omenești, că și înaintea lui D-zeu vei avea... 

Chiaburul şaduce aminte de cele 2 pâni înglodate, le ia şi 
spune unui om, să le arunce căzăturilor celora de moşnegi. 

După ce-a ajuns acasă şa mai luat încă alt rând de hrană 
s'a pornit cu totul pe ceea lume. 

Le-a dus şi le-a aşezat, unde-i arătase sf. Petre. 

Acum, bogatul eră mulţumit în sinea lui: că nimeni nare să 
aibă de toate, din belşug, ca dânsul; toţi au să se lingă pe buze 
şau să se uite cu jind la dânsul. 

Nu trece mult şi-l găbuește foamea. Fuga la D-zeu, să-i deà 
din hambar. 

Cel puternic, scoate o pâne de cele pline cu glod şi o întinde 
bogatului.... 

— Doamne, din câte am adus aici, tocmai asta mi-o lepezi 
mie? 

— Eu ştiu că mai ai înc'o pâne tăvălită prin glod și alt nimic... 

— Cum aşa? Nam adus mai o sută de care, cu fel de fel de 
pâne şi băutură; unde-s? 

— Fiale, aici ai numai ce dai de mila săracilor ce vin la casă, 
neputincioşilor de pe drum; ajutorul ce-l dai văduvelor şi orta- 
nilor, prăznuirea ce-o taci pentru morţi. Tu ai făcut ca un om fără 
de suflet: ţi-ai strâns comori pământeşti, nu comori cereşti, care 
nu le mănâncă rugina şi lurii nu le răpesc. Ai fost peste seamă 
de mândru și mândria e cea mai urâtă înaintea mea. 'Ţi-am 
dat drumul, cu socotință că toată averea ce ţi-a rămas pe pă- 

mânt vei da-o săracilor, văduvelor, orfanilor şi fetelor năcăjite 
în lipsă. Tu ai făcut din potrivă: ţi-ai adus hrană cu carele, ca 
la dobitoace..... 
Piei din fața mea, netrebnicule şi om fără inimă creștinească. 
S. Teodoreseu-Kirileanu. 


mie pm 


Reflexiuni asupra albinăritului sistematic. 


Am citit cu o deosebită atenţiune articolul <Albinăritul sis- 
tematic» semnat de d-l P. Brândzei, apărut în preţuita revistă 
populară < Albina» No. 50. din 10 Septemvrie 1906, al cărui a- 
bonant sunt şi eu. 

Fie-mi permis să fac unele rellexiuni la acest articol şi să e- 
lucidez unele părți din acest ram important care mi se pare 
cam confuz. 

Când mă decid a face aceasta ca preot român de dincoace 
de Carpaţi, Bănăţean, sunt stăpânit absolut numai de purul in- 
teres faţă de apicultori. Obiectul acestui articol îl formează cele 
două sisteme de uleie: uleiul Begnescu şi uleiul Hermes. 

In realitate nu cunosc nici unul dintre aceste duoă sisteme, 
decât numai în urma descrierii atât a unuia cât şi a celuilalt 
din partea d-lui P. Brândzei, carele este un zelos aderent al 
sistemului Hermes şi combate cu energie sistemul Begnescu. 

Despre uleiul Begnescu se scrie în acel articol următoarele: 

«Acest stup pe lângă că este costisitor, dar produce puţină 
miere şi ceară şi dă roi slabi şi piperniciţi. El este format din 
trei caturi cu rame, cari se pot mânui pe deasupra. Fiecare cat 
cuprinde câte 8 rame mici de 18 cm. înălţime și 24 cm. lărgime, 
adică nici 4 '/⁄, _] din (decimetri) pătraţi întindere; cu totul sunt 
24 rame. Două din aceste caturi din partea de jos a stupului 
seervesc de cuib, din care nu se cecaltează miere. Deci nu ră- 
mâue pentru strânsură decât catul de sus, de 8 rame, în care 
nu poate încăpeă mai mult de 10—11 kgr. de miere! 

Măsurile normale usitate în Ungaria la cadre încă din anul 1872 
sunt: 24 cm. lărgime, 18,5 cm. înălţime şi sunt aproape iden- 
tice cu cea introdusă de d-l Begnescu în România. intinderea 
unui cădru ungar este de 444[ | din faţă de 4,32 [] din al d-lui 
Begnescu. Deosebirea este deci că uleiul Graud, generalizat în 
Ungaria şi acceptat ca măsură oficioasă a statului, cuprinde 10 
rame fiecare cat şi se mânuează numai pe o lature aşă, că des- 
chizându-se uşa, toate trei caturile stau deschise în faţa noastră. 

Acest soiu de uleiu lam observat și în România la şcoala 
centrală de agricultură «Herăstrău» introdus acolo de marele 
stupar practic bănăţean d-l Nicolae Martinoviei preot gr. or. 
rom. din Topolovăţul-Mare. 

Sau făcut încercări şi în Ungaria cu diferite măsuri de uleie 

Pentru ca marele public român să aibă o icoană fidelă dospre 
avantagiile diferitelor sisteme, citez ac! pe baronul Ambrozy 
din Ungaria vestit stupar, carele a obținut următorul rezultat 
în descurs de 4 ani. 

D-sa s'a folosit de măsura germună 23.5 em. lăţimea, lä- 
untrică a uleiului şi recolta în 4 ani 1876—1879 a fost 31 
kgr. anual. Cu măsura ungară 25 cm. lățime a produs 55, 
kgr., iar cu cea italiană 28 cm. a produs numai 505, kgr. 
miere. 

Pe baza acestei constatări s'a introdus în întreaga Ungarie 
măsura de 25 cm. lărgime ca cea mai avantagioasă pentru stu- 
părit. 

Se înțelege acest rezultat depinde dela tária stupului, vitali- 
tarea matcei şi dela alte împrejurări. 

D-] P. Brândzei afirmă că uleiul Begnescu produce puţină 
miere şi ciară şi dă roi slabi. Ca să dovedesc contrariul mă 
provoc la rezultatul ce l-am obținut cu sistemul nostru de uleic 
şi carele se identifică, cum am constatat cu sistemul Begnescu. 

Cuibul nu l-am aranjat cu 20 cadre la unele lăzi, ci numai 
cu 16, în fiecare cat 8 pentru ca să primesc mai timpuriu roi. 
Către finea lunei Maiu erà cuibul plin de albine şi am dat in- 
trare liberă albinelor în al treilea cat, aranjat tot cu 8 faguri. 
In 8 lulie am primit un roi puternìc aranjat pe 14 cadre. In 16 lulie 
fagurii erau plini cu miere acoperiţi. Fagurii i-am stors imediat 
cu «melloextractor-ul» şi goi i-am aşezat iar în al 3-lea cat. 
Greutatatea netto miere a fost 9 kgr. In 1 August din nou um 
trebuit săi store deci alte 9 kgr.; iar în 9 August am recoltat 
5 kgr. tot numai din ai 3-lea cat. Recolta de miere din 16 lulie— 
9 August 1906, a fost 23 kgr. 

Recolta eră mult mai mare de nu absentam de acasă. Lua- 
sem adică parte la cursul apiolic pe domeniul statului din Gö- 
dollă unde este aşezată o stupărie model şi aprovizionată cu 
toate aparatele de apicultură, unică în felul său, pe o întindere 
de 24 pogoane. 

Cursul a durat 14 zile şi în absența mea n'am avut om bine pri- 
ceput ca să opereze la stupi. Ca preot tânăr. de 4 ani mă ocup 
cu apicultura raţională cu rezultat mulţuimitor, având mângâere 
sufletească ca să răspândesc apicultura între poporul român. 

In urma ilustrării cu aceste date pozitive, fără a li exagerate, 
ne putem uşor convinge că catul al 3-lea cu S iaguri destinat 
pentru miere nu este mic. Recomand însă ca fagurii când 
sunt plini, să se stoarcă, şi cei goi să se așeze iar la lo- 
cul lor. 

Obiecţiunea ce se face relativ la poziţiunea verticală a uleiuiui 
Begnescu pe motiv că albinele pun mierea pe o înălţime de 
40 cm. şi întâmpină o mare greutate şi întârziere în lucrări, 
este nevazată, luând în considerare natura lor, care trebue să 
o imităm. 

Să vedem acuma cum ni se prezintă uleiul Hermes. In ace- 

laş articol cetim: «El conține 20 rame cari se pot scoate şi pe 
deasupra şi printr'o lature. Uleiul are 73 cm. lungime, 28:/, lär- 
gime şi 32 cm. şnălţime înăuntru. Ramele au 28 cm lărgime 
şi 28 cm. înălţime. Cuibul nu ocupă mai multe de 5 rame, din 
care ese destulă albină; iar celelalte 15 rămân pentru strânsură 
alăturea de cuib etc.» 

Precum vedem, ramele lui Hermes cu 28 cm. lărgime şi 27 
cm. înălţime au o întindere de 7,56 dm. [0]. 

D-l Brândzei în pasagiul mai sus citat afirmă: «Cuibul nu 
ocupă mai mult de 5 rame, din care ese destulă albină ; 
iar celelalte 15 rămân pentru slrânsură alăturea de cuib». 

lar la uleiul Beguescu, unde cuibul cuprinde 16 rame o- 
biecţionează: «Apoi ca încăpere e prea mac şi de aceea nu 
se poate prăsi în el albină multă şi nu poate da nici re- 
coltă mare de miere și de ceară şi nici roi puternici». 

Să analizăm aceste două contraste diametral opusecu sta- 
rea reală. 

Cuibul aranjat de d-l Brândzei la uleiul Hermes se re- 
strânge numai pe d rame cu o întindere de 7,56 dm. D] din 
una ramă, iar 5 rame cuprinde 37,80 dm.. La uleiul Beg 
nescu 4,32 dm. [|] una ramă, iar 16 rame rezervate pentru 
cuib cuprind 69,12 dm. D. 

Precum vedem, după teoria şi calculul d-lui Brândzei, ule- 
iul Hermes cu o întindere de 37,90 dm. L| cuprinde şi ese 
din el mui multe albine ca şi din uleiul Begnescu cu o în- 
lindere de 69,12 D dm. cuibul. 

Acum înțeleg pentru ce sa obținut un rezultat relativ mic în 
stupina d-lui P. Carp din județul Vaslui, una dintre cele mai 
splendide pozițiuni pentru albinărit ca 150 stupi să producă 
2.300 kgr. miere, un stup 15:/, kgr. 

In fine şi eu sunt în clar că cu sistemul Hermes mai multă 
recoltă nu se poate obţineă, dar nici cu cel al d-lui Begnescu 
când la acea stupină numai */, din uleiu îl întrebuinţează pen- 
tru prăsire, precând în realitate cuibul ar trebui să fie de 
două ori mai mare ca magazinul (catul) pentru miere. 

loan Jucos. 


preot gr. or. rom, 


— 


Cum se curăță peptenii.— Un peptene de os se curăță în mo- 
dul următor : — zice „Sănătatea“ — Intr'un săculeţ plin cu tărâţe 
se pune peptenele. Apoi închizând gura săculeţului, batem bine 
săculeţul în toate sensurile, Scoţând apoi peptenele, îl curățim 
de tăriîțele care sau vărit pritre dinţii peptenului, îl ștergem cu 
o llanelă şi avem peptenele foarte curat, 


- 

Răspândirea Muzicei 


Cu ocazia vizitei fraților noştri pe peste hotare, pe lângă că 
s'a strâns mai mult legăturile de iubire frățească, dar noi cei de 
aici am şi câştigat o lecție bună dela ei. 

Pentru aceasta suntem datori să le mulţumim! De lecțiunea 
dată trebue să ținem socoteală, să le arătăm că am ştiut să o în- 
elegem şi s'o folosim cum se cuvine. 

E vorba de-corurile lor sătești, cari ne-au fermecat pe toți! Am 
admirat la ei model demn cari au ştiut să se prezinte la una 
din cele mai măreţe sărbători naționale; am admirat iubirea 
lor de neam, am admirat, mai presus de toate, corurile lor ţără- 
neești. 

Aplauzele ce le-au câştigat şi laudele ce li s'au adus prin ziare 
sunt o probă vădită de calitatea lor şi întru câtvă o răsplată 
pentru acei cari au ştiut să se alcătuiască aşa de bine. 

De când au venit fraţii noştri, se publică articole relative la 
importanţa muzicei, semnate de condee autorizate. 

Unele din aceste articole sunt scrise pentru a îndreptă activi- 
tatea învăţătorilor şi a preoţilor şi în această parte cu mai multă 
tărie ca până azi. Desigur că aceștia, cari au ştiut preţui tot- 
deauna poveţile sfătuitorilor buni, le vor apreciă şi acum, şi le 
vor pune în practică. 

Toate corurile din ţară în general şi în special cele dela T- 
Severin, Bârlad, Breaza şi Dumbrăveni, au tost foarte bine al- 
cătuite şi conduse. Toţi cari au avut fericirea să le asculte au 
rămas de deplin mulţumiţi. 

Dar ale sunt puţine la număr ca să se poată vorbi mai mult 
de munca luminătorilor satelor şi în această direcţiune a acti- 
vităţii lor. 

x à s 


Muzica are o importanță de netăgăduit în educație. Ea nu tre- 
bue neglijată de aceia cari cu tot dinadinsul şi-au luat sarcina 
educării şi a instrucției poporului. 

Se ştie, cât de mult înrâurește cântarea asupra sentimentelor 
și a caracterelor. Pe cele dintâiu le innobilează, pe celelalte le 
îmblânzeşte. 

Ea este un mijloc puternic pentru cultivarea şi dezvoltarea 
sentimentelor morale, religioase și naţionale. Muzica în şcoală 
joacă un rol de seamă în disciplină. Cu ajutorul ei regulăm a- 
desea intrarea și eşirea din şcoală. Ea recrează spiritul elevilor 
după o încordare ostenitoare cerută de celelalte materii. 

Mai ales cântul, însoţit de exerciţii gimnastice, regulează miş- 
cările elevilor şi-i înviorează. 

Asupra minţii are iarăşi o înrâurire binefăcătoare. Nu mai pu- 
țin asupra corpului elevilor dezvoltând și întărind plămânii şi 
şi organele muzicale. 

Vechii soldaţi şi cei moderni sunt duşi la răsboiu cântând, de- 
oarece cântecul îi îmbărbătează şi-i face să uite de ei în luptă. 

Bisericile, cari au coruri, sunt azi mai mult frecuentate de cre- 
dincioşi. O evlavie prinde pe oricine atunci, când în biserică pe 
lângă cuvântul blând al teologului cult, mai se află şi-un cor! 

Cuvântarea preotului le umple de evlavie, făcându-te să iei parte 
la scenele din viața neprihănită a Mântuitorului şi a Sfinţilor; 
iar cântarea bisericească îţi înnalță sufletul în împărăţia Celui 
Puternic şi te face să te cutremuri de măreţia ei. 

Muzica este alinătoarea durerilor, veselia sufletului, mângâie- 
rea inimilor, întărirea plămânilor. 

Importanţa ei s'a cunoscut şi de lumea veche şi de cea nouă. 
Fraţii noștri pe peste munţi și unele din popoarele civilizate, 
mulţumită unor inimoşi învăţători au știut-o nu numai preţui, 
dar și practică cu succes. Este destul să amintim că atunci când 
sunt mai mulţi Germani sau Italieni la un loc, de pildă la o pe- 
trecere, nu se poate ca så nn se cânte în cor. Și ce frumos le 
șeade, când tineri şi bătrâni cântă laolaltă uitându-și de neca- 
zurile vieţii! 

1 Lai b ` 

Ca să avem şi noi coruri, este nevoe și de publicațiuni muzi- 
cale. Deşi avem — Slavă Domnului — destule, totuşi sunt puţine 
acelea, cari să se potrivească pentru corurile școlare. 

Alegerea bucăţilor de muzică, cum se face azi la şcoalele noa- 
stre populare este rea. Fiecare cântă cu elevii săi, ce vrea, ce-i 
pace şi ce găseşte! 

De multe ori, în o școală se cântă cântece de un caracter deo- 
sebit de acela, ce ar trebui să-l aibă un cântec de şcoală. 

In alegerea cântecelor de şcoală trebue să avem în vedere, ca 
ele să fie instructive, morale, naţionale, ca să se predeă după 
gradul de pricepere al elevilor. 

Cântecele țărănești cu elevii cursului coplimentar, cu adulţi şi 
cu cei cari vin de bună voie, trebue să îndeplinească și ele con- 
diţiunile zise, alegându-se negreşit și unele bucăţi distractive. 

Bucăţile de muzică bisericească sa se cânte şi cu elevii şcoalei 
şi cu corul țărănesc, şi să fie cât se poate de uşoare, ca să se 
poată învăţa repede 

Fericit va fi învățătorul sau preotul, care va avea un cor ast- 
fel alcătuit la biserică. 

Publicaţiunile muzicale bune, rele, din ţara noastră costă însă 
bani. Și în multe cazuri, cei care ar dori să aibă un cor; îşi pun 
pofta în cui, gândindu-se la o cheitueală neprâvăzută în bugetul 
lor cu un venit lunar de 76, 54 şi de 40 de lei. 


Mijloacele ce le cred nimerite pentru răspândirea muzicei în 
comunele noastre rurale ar fi următoarole: 

Casa Șeoelelor care cheltuaşte sume destul de respectabile pen- 
tru publicaţiile de tot felul date bibliotecilor populare; să chel- 
tuească şi o sumă pentru publieaţiuni de gen muzical. 

Aceste publicaţiuni să se împartă tuturor şcoalelor, fără deo- 
sebire de grad, cum s'a făcut şi cu «Tricolorul» și «Steagul». 

Trimese trimestrial, ele vor îmbogăţi bibliotecile şcoalelor şi 
vor cultivă elevii și adulţii în arta de a cântă. 

D-nii revizorii şcolari, să pună mai mare preţ pe activitatea 
şcolară notând în procesele-verbale de inspecţie, dacă învățătorii 
au şi conduc coruri. 

Sa se premieze corurile cele mai bune şi să se recompenseze 
cei cari le înfiinţează şi le conduc; și să se aloce în bugetele 

comunale o sumă oarecare pentru dirigintele eorului—Revistele 
populare să pună la dispoziţia compozitorilor şi fockloriștilor 
muzicali coloanele lor. 

Nu pot închia aceste rânduri fără a arătă că din toate revis- 
tele populare ce apar azi, singură «Albina» dă la lumină din 
când în când, publicului cititor, să guste din cântecele bătrâ- 
neşti. 

Cu astfel de mijloace, cred că muzica sar răspândi şi în co- 
munele noastre rurale. De dragostea de muncă a luminătorilor 
satelor, pentru ridicarea şi prosperarea ţăranilor noştri — «ră- 
dăcina arborelui nostru naţional — nu se mai îndoește nimeni. 
Supun aprecierii celor în drept, propunerile de mai sus. 


St. Șoiculescu. 


Notele Redacţiei. — 1. Casa Şcoalelor a tipărit o colecţie de 80 coruri 
şcolare alcătuite de soc. corală -Carmen» sub îngrijirea d-lui profesor 
Kiriac. D-nii învăţători se pot adresa d-lui administrator al acestei au- 
torităţi, căci nu cred că ediţia I să se fi sfârşit. Se găsesc în aceă co- 
lecție multe bucăţi de valoare. 

2. Propunerea d-lui Şoiculescu privitoare la cântarea bucăţilor corale 
de către corul şcolarilor şi de corul adulţilor laolaltă nu se poate rea- 
liză pentru simplu motiv că este foarte greu să se serie bucăţi muzicale, 
cari să sune bine, cântate şi de voci înalte (copii şi femei) şi de voci 
bărbăteşti la fiecare parte. Este însă posibil altcevă: ca părţile unor 
bucăţi să se înveţe în aceași vreme şi de copii şi de adulţi, iar la pro- 
ducţie să se cânte separat când de copii şi femei, când de bărbaţi. Altă 
lămurire ce pot s'o mai dau este şi aceasta: bucăţile scrise pentru 3 
voci egale de copii, trebue transpuse de obiceiu pentru bărbaţi cu o 
quartă mai sus, ca să aibă efectul tonal dorit. 

O altă soluţie ar mai fi ca la partea I şi Il să se utilizeze vocile sub- 
P (copii şi femei) iar la partea III vocile bărbătești înalte (tenorii, mai 
adesea. 

Cea mai bună impresie tonală însă, o dau corurile mixte pe 4 voci, 
în cari primele părți sunt formate de soprani şi altişti iar ultimele două 
de tenori și başi. Aceste bucăţi nu pot fi cântate numai de copii şi fe- 
mei or numai de adulţi bărbaţi. 


E De pe Domeniile Coroanei 
E E = = 

Pe Domeniul Coroanei Borca din jud. Suceava s'a deschis 
anul acesta o nouă școală în cătunul Pârâu Cârjei, comuna Madeiu, 
pentru a scuti pe locuitori să-şi trimită copiii la Madeiu peste 
apa Bistriţei, pe care în lipsă de pod, erau nevoiţi s'o treacă în 
luntre expuși la pericole. 

Inaugurarea a avut loc la 5 Noemvrie. 

După săvârșirea serviciului divin şi a sfinţirei, şeful regiei 
Dom. Coroanei, din însărcinarea d-lui Administrator al Dom. Co- 
roanei a predat școala primarului comunei Madeiu, care a mul- 
țumind pentru acest sacrificiu, făcut din Inaltul ordin al M. M. 
L. L. Regelui şi Reginei. 

S'a trimis telegramă Domnului I. Kalinderu prin care locuitorii 
exprimă profunda recunoștință a obştiei pentru M. M. L. L. Re- 
gele şi Regina și Il încredinţează de nemărginitul lor devotament 
pentru Dinastie și Patrie. 

a 

Concursul Societății pentru protecțiunea animalelor. 


= Societatea pentru pnotecţiunea animalelor din București, 
a instituit între elevii tuturor şcoalelor din - Capitală, urmărorul 
concurs: 
Grupul 1. Clasele III—IV primare. 


Subiectul : Ce animale aţi ajutat şi îngrijit, cum le-aţi ajutai 
și de ce le-aţi ajutat? 
Aţi fost martori la vre-o scenă de suferință a vreunui animal, 
ce aţi simţit şi ce vă îndemnă inima voastră să faceţi? 
1 Premiu là 25 lei . . 25 lei 


2 » Il a, loop. 7305» 
3 » Ee a 5305 
3 » IVA A a il) 


Total. . . 100 » 
Grupul lI. Clasele [I--IV de gimnaziu. 


Subiectul: ca mai sus. 


l Premiu Ià 40 lei . . 40 lei 
1 » E T A d 90... 
2 » 1115351055 3 520 
4 » IV aAa 90 

Kotal NR 100 » 


Grupul II]. Clasele V—VIII de liceu, şcoale normale și seminarii. 
Subiectul: Pe ce se întamaiază protezţiunea animalelor ? 
1Premiu Se. 9 e. D0tlei 


1 » A Ta R) 
] » U Sea a 490 


Totala e. . 100 » 


Concursurile se primesc numai prin direcţiunea şcoalei con- 
până la 15 Februarie 1907. 


æ PO fe osia m 
Cata” Pai T EEE A, 
poas INFORMATŢIUNI E 
Pi e ET EEE CEE. EEE N 


= In comuna Poroschia, Teleorman, s'a pus bazele unei socie- 
tăți culturale-religioasă «Regina Elisabeta» al cărui scop este 
răspândirea între săteni a cunoştinţelor publicate în revistele: 
«Biserica Ortodoxă», «Albina» şi publicaţiunile societăţei «Steaua». 
Președinta de onoare a acestei societăţi este doamna Maria Gene- 
ral C. Poenaru, doamnă de onoare a M. S. Regina. 

= Societatea română academică social literară «Carmaen Sylva» 
din Graz (Austria), şi-a constituitcomitetul pe anuladministrativ 
1906/7 astfel: 

Preşedinte: Nicolau Putean, stud. med. 

Secretar: Lazar Iliescu, « jur. 
i Casier: Emil Birtolon, e « 

Bibliotecar: Adrian Popescu, « « 

= Asociaţiunea generală a Artiştilor şi corpul profesoral al 
Conservatorului de muzică și Declamaţiuni din Iaşi au decis să 
ofere Maestrului «Eduard Caudella», fost director şi profesor 
al Conservatorului din Iaşi, cu ocaziunea jubileului său de 50 
de ani de carieră muzicală, un album artistic, care să coprindă 
fotografiele, dedieaţiile muzicale sau literare ale tuturor admi- 
ratorilor maestrului ieşean. 

= Societatea pentru protecţia animalelor a intervenit pe lângă 
toţi domnii poliţai din ţară, rugându-i a da concurs membrilor 
săi conform ordinului Ministerului de Interne No. 47.847'904 şi 
No. 24.565/905. 

= Inscrierile candidaţilor la recompensele anuale ce le oferă 
societatea pentru protecţiunea animalelor din Bucureşti, se închide 
pentru exerciţiul 1906 —1907, conform regulamentului, la 25 De- 
cemvrie a. c. 

Atât candidaţii la recompense cât şi persoanele cari au cuno- 
ştinţă de acte demne de a fi recompensate, sunt rugaţi a se adresă 
la cancelaria S. P. A. 16 Manea Brutaru, în orice zi de lucru 
dela orele 3—6 p. m 

= Tot această societate căutând a introduce cele mai perfecţi- 
onate aparate de ucis, cu efect instantaneu, care să înlocuească 
sistemul primitiv de ucidere fie prin otrăvire fie prin înjunghi- 
ere, ce fac ca animalele să îndure cele mai atroce chinuri, a nu- 
mit în comisiunea pentru studierea acestor aparate pe d-nii doc- 
tori Obreja, Udrischy, Filip, Gornea, Rădulescu, Velicu, şi Guţă 
Paraschivescu. 

Comisiunea s'a intrunit în localul $. P. A. şi a hotărit ca în 
cursul săptămânei viitoare să se transporte la Abatoriul Capi- 
talei spre a încercă toate aparetele şi spre a îşi da avizul. 

= La 1 Aprilie 1907, orele ? p. m., se va ţine concurs, la Efo- 
ria Spitalelor Civile din Bucureşti, pentru 4 locuri de medici 
secundari în specialitate de chirurgie (serviciul I şi II chirurgical 
Colțea, serviciul I şi II chirurgical Filantropia). 

Condiţiunile de admisibilitate şi programul concursului sunt 
publicate în «Monitorul Oficial» No. 278, dela 11 Martie 1900. 

Registrul, pentru înscrierea candidaţilor, se află deschis în orice 
zi şi oră de lucru, la Eforie, şi se va închide, cu 10 zile libere, 
înainte de ziua fixată, pentru ţinerea concursului. 

= La 1 Aprilie 1907, orele 2 p. m., se va ţine concurs la Efo- 
ria Spitalelor Civile din Bucureşti, pentru 4 locuri de medici 
secundari, in specialitate de 'medicină internă (boale venerice, 
Colentina, serviciul-medico-chirurgal Pantelimon, boale nervoase 
Pantelimon şi medical Mărcuţa). 

Condiţiunile de admisibilitate şi programnl concursului sunt 
publicate în «Monitorul Oficial» No. 278, dela it Martie 1900. 

Registrul, pentru înscrierea candidaţilor, se află deschis în orice 
zi şi oră de lucru, la Etorie, şi se va închide, cu 10 zile libere, 
înainte de ziua fixată, pentru ţinerea concursului. 

DDD DPDPDDP DDD PP-PP+ PP P-+o: 


— Vai de acel om care nici pe el nici pe, altul 
foloseşte. 

D-l Mihail D. Popescu, învăţător, în numele elevilor, absolvenţilor şi 
sătenilor, aduce călduroase mulţumiri d-lui generul Al. Angelescu, pro- 
prietar în comuna Poenarii-Buvehi, Prahova, care din propria domniei 
sale inițiativă, a plătit trenul şi intrarea la expoziţie la 15 elevi și ab- 
solvenţi precum şi la 15 oamni, ce au muncit in mod conştiicios pe 
moșie. 


5 
s * 


D-1 N. Ciobanu, dirigintele şcoalei din comuna Puţeni, județul Te- 
cuciu, mulţumeşte d-lui N. Savin, locuitor în acea comună care a donat 
costume de haine gi cărți pentru premii. 


—— kpi 


LICITATIUNI 


= In ziua de 10 Fevruarie 1907, ora 10 dimineața, se va ține 
la Eforia Spitalelor Civile din Bucureşti, B-dul Elisabeta, licitație 
publică cu oferte închise, pentru vânzarea spre exploatarea 42.200 
fagi din pădurea Albeşti, Cantonul Burdimanu, punctul Basinul 
vâei Chiciura, din judeţul Argeș. 

Concurenţii trebue să depună ca garanţie provizorie suma de 
lei 10.000. 

Condiţiunile speciale pentru aceşti arbori se pot vedeă la E- 
forie, serviciul Domenial, în toate zilele de lucru între orele 8 — 1 
„m. 

Art. 72— 83 din legea comptabilităţii publice sunt aplicabile. 
Supra oferte nu se primesc. 

Ofertele vor fi redactate conform modelului de mai jos. 


Ofertă. 

Sub-semnatul !) , . . . . domiciliat în °). . . . . sunta’ 
mator a luă în exploatare»). . . . . din pădurea. . .. . 
situată în judeţul. . . . . publicată a se vinde spre exploa- 
tare prin «Monit. Oficial» No. 1). . . . .din). . . . .șşio- 
forlit so pene) MA pt 

Depun o dată cu aceasta şi lei). . . . .în ?). 
garanţie provizorie prescrisă de condiţiunile speciale. 

Semnătura. 
Ezpheaţiuni. 


1) Numele și pronumele. 

2) Se va indică axact locul unde domicilează concurentul. 

3) Se va indică numărul parchetelor sau arborilor scoşi în 
vânzare. 

4) Numărul Monit. Oficial în care a apărut publicaţia de vânzare. 

5) Anul, luna şi ziua apariţiunei monitorului. 

6) Se va arătă preţul ce oferă pe hectar, pe arbore sau în bloc 
după cum este trecut în condițiuni că se face vânzarea. 

7) Se va indică suma exactă în cifre şi litere. 

8) Se va arătă dacă suma depusă este în efecte sau numerar. 


— — 

Societatea «Steaua» are de scop a lucrà pentru 
întinderea învățăturii în popor, prin tipărirea şi 
răspândirea de scrieri şi publicații morale, pa- 
trio-ice şi de folos practic, şi pentru împiedeca. 
rea, prin toate mijloacele legiuite, a răspândirii 
de scrieri și publicaţii imorale, sau cu tendințe 
contrarii statului şi ideii naționale române. 

Cotizaţia este de cel puţin dos les pe an, iar pentru învăţători, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel d'iîntâiu an după primirea sa, să facă 
a se primi în Gocietate cel puţin alţi doi membri noi. 

Cererile de înscriere, însoţite de cotizaţia pe un an, se pot 4 
dresă d-lui Spiru C. Haret, strada Verde, Bucureşti. 

Comitetul: Preşedinte, Ioan Kalinderu, Președintele Academiei Ro- 
nine.— Vice-preşedinte, Sava Somianexcu, mare proprietar, fost senator.— 
Administrator şi casier. Spiru C. Haret, fost Ministru, profesor uni- 
versitar. — Secretar, Const. Banu, profesor secundar, fost inspector şco- , 
lar. — Membrii: Petre Gârboviceanu, fost Administrator al Casei Sf. 
Biserici Aulocefale Ortodoze Române, profesor lu Seminarul Central 
şi director al Şe. Normale a Societăţii pentru învățătura poporului 
român: |. Dimitrescu Procopie, fost senator, fost Primar al Capitalei; M. 
Vlâdescu, Ministru, profesor universitar; Cristu S. Negoescu, admini- 
strator al Casei Șeoalelor, prolesor secundar; Dim. Cecrapid, institutor.— 


Cenzori, Const, Alimànesteanu, inginer de mine; Preotul econom Const 
Ionescu, profesor secunăur; Const. Alexandrescu, insirtutor. 


Membri înscrişi și cotizațiuni platite (urmare). 


D-l C. M. Nicolae. (oraşul-Tulcea), 1 leu; Sofia Răşcanu, (orașul-Tul- 
cca), 2 lei; Natalia Gh. Tistu (oraşul- Tulcea), 1 leu; Alexandrina Cimbru 
(oraşul-Tulcea), 1 leu ; N. Popescu (oraşul-Tulcea), 0,50: N. Muzicescu 
(oraşul- Tulcea), 0,50 ; Sp. Hamza (oraşul-Tulcea), 0,50; N. D. Gospodin 
(oragul-Lulcea), 1 leu; C. Iordăchescu (0raşul-Tulcea), 1 leu; El. I. Paicu 
toraşul-Tulcea), 3 lei; Ana N. Sava (oraşul-Tulcea), 3 lei; Vasile St. Var- 
tolaş (oraşul-Tulcea), 2 lei; Atanasie Bettuniu (oraşul-tulcea). 1 leu; El. 
Palade (oraşul-Tulcea), 0.50; Ecaterina P. Svinţiu (oraşul-Tulcea), 0,50 ; 
D. P. Mork (orașul-Tulcea), 1 leu; N. Roată (oraşul-Tulcea), 1 leu ; M. 
Duca (oraşul-Tulcea), 0,50; V. Dragomir (oraşul-Tulcea). 1 leu; L Panai- 
tescu (oraşul-Tulcea), 0,50; A. Ionescu (orașul-Tulcea), 2 lei; El. Wig- 
neliu (oraşul-Lulcea), 1 leu; A. Calafeteanu (oraşul-Tulcea), 3 lei; D. Mo- 
tomancea (orașul-Tulcea), 1 leu; Ştefănescu I. C. (orașul-Tuicea), 1 leu; 
Andreescu V. (oraşul-Tulcea), 1 leu; C. Moisil (oraşul- Tulcea), 2 lei; C. 
Arghirescu (oraşul-Tulcea), 5 lei; P. Polodeanu (oraşul-Tulcea), 2 lei; 
Varvara Savel (orașul-Tuicea), 1 leu; Brutus Cutov (oraşul-Tulcea), 1 leu; 
Hristofor Nicolëscu (oraşul-Tulcea), 050; Florea Dumitrescu, str. Labi- 
rint 156, București ; V. Rusu, avocat, (str. Brezoianu 34, Bucureşti) 4 
lei; C. Petrescu, (Calea Câlăraşi 245, Bucureşti), 2 lei; S. Nicolescu (str. 
Ghicitorii 7, Bucureşti), 2 lei; D. Ionescu (Labirint 140, Bucureşti), 1 leu; 
Simion Marinescu (str. 'fepeş-Vodă 38, Bucureşti), 2 lei; D. S. Raftopol 
(Calea Călăraşi 201, Bucureşti), 2 lei. 


Numărul membrilor înscrişi cu începerea anului 1906 şi până în pre- 
zent este de 2050 ; iar veniturile societății, tot în acest timp, sunt de 
11.395 lei şi 95 bani. 

(Va urma în numărul viitor). 


e a E a a i i 

PI Din teca Şcoalei „com. C ocioc, 
jud. Ilfov 


prin gura Peris. 
——Pay | 


24, Galea Vistoriei, Bucureşti. 


| 
pa = PALARII, PALARII, PALARII = |] = GHETE, GHETE, GH 


moi și tari, culori și negre || pentru Dame, Bărbaţi și Copii | 
primesc zilnic Fabricaţiune proprie 

Noutăţi diferite. ||| Atelier special pentru comenzi | 
Primesc blănării în păstrare. 

Comitetul pentru înfiinţarea unei biblioteci populare pe lângă 
şcoala de băeţi din Câmpina, compus din: 

Preşedinte, B. P. Hășdău. 

Membri: 7. T. Ionescu, primarul oraşului Câmpina. — Dr. S 
Aisinman şi L. Winkler. directorii societăţei «Steaua Română». — 
G. Ștefănescu, exploatator de petrol şi lost primar.— H. F. Braun 
şi inginer C. Mircea, directorii societăţei <Câmpina-Moreni». — 
Dr. N. Ruban. — Avocatul G. Dumitrescu şi C. R. Bărbăcioru, 
cel d'intâiu jurisconsult, şi cel de al doilea inginer şef la 
sc. «Steaua Română». — D. Ștefănescu, judecătorul de pace, al 
pl. Prahovei. — Ing. G. Ciobanu, preşedintele Uniunei maeștrilor 
sondori. — Inginer sondor P. H. Paul şi directorul şcoalei de 
băeţi An. Scripcă, casier şi bibliotecar, 
fac un călduros apel la librarii, editorii şi autorii din ţară, ca-să 
dăruească bibliotecei : cărţi, reviste etc. care ar pntea ajuta la 
luminarea mulţimei din acest centru al industriei petrolitere. 

Toate cârţile pe cari d-nii librari, autori, editori şi voitori de 
bine, ar voi să le dea pentru această bibliotecă, sunt rugaţi să 
le trimită Administrației revistei noastre str. Mântuleasa, 
No. 9, Bucureşti, pe care comitetul de mai sus, a însărcinat-o 
cu strângerea cărţilor ce se vor dărul. 


=- Jeem I I e l MÍ e l l 


Inst, de Arte Grafice Carol GÖbl S-sor Rasidescu, Str. Doamnei 16.—17.506. 

